**ראש השנה פרק רביעי יום טוב**

מתוך "גמרא נוֹחָה"

על שם הורי **נ**פתלי **וח**נה **ה**ולנדר הכ"מ

משנה:

יום טוב של ראש השנה שחל להיות בשבת: במקדש היו תוקעין (בגמרא מפרש לה), אבל לא במדינה (לא בירושלים ולא בגבולין). משחרב בית המקדש התקין רבן יוחנן בן זכאי שיהו תוקעין בכל מקום שיש בו בית דין.

אמר רבי אלעזר: לא התקין רבן יוחנן בן זכאי אלא ביבנה בלבד (שהיתה שם סנהדרי גדולה בימיו, וכן בכל מקום שגלתה סנהדרין, אבל לא בבית דין של עשרים ושלשה).

אמרו לו: אחד יבנה ואחד כל מקום שיש בו בית דין.

ועוד זאת היתה ירושלים (בעודה בבנינה) יתירה (בתקיעת שבת) על יבנה: שכל עיר שהיא רואה (את ירושלים) ושומעת וקרובה ויכולה לבוא - תוקעין, וביבנה לא היו תוקעין אלא בבית דין בלבד (מפרש בגמרא מאי תנא דקאמר 'ועוד').

גמרא:

מנא הני מילי?

אמר רבי לוי בר לחמא אמר רבי חמא בר חנינא: כתוב אחד אומר [ויקרא כג,כד: דבר אל בני ישראל לאמר בחדש השביעי באחד לחדש יהיה לכם] שבתון זכרון תרועה [מקרא קדש] (ולא תרועה ממש, אלא מקראות של תרועה יאמרו), וכתוב אחד אומר [במדבר כט,א: ובחדש השביעי באחד לחדש מקרא קדש יהיה לכם כל

מלאכת עבדה לא תעשו] יום תרועה יהיה לכם?

לא קשיא: כאן ביום טוב שחל להיות בשבת, כאן ביום טוב שחל להיות בחול.

אמר רבא: אי מדאורייתא היא - במקדש היכי תקעינן? ועוד - הא לאו מלאכה היא דאצטריך קרא למעוטי, דתנא דבי שמואל: '[במדבר כט,א: ובחדש השביעי באחד לחדש מקרא קדש יהיה לכם] כל מלאכת עבודה לא תעשו [יום תרועה יהיה לכם] - יצתה תקיעת שופר ורדיית הפת שהיא חכמה ואינה מלאכה'!

אלא אמר רבא: מדאורייתא מישרא שרי, ורבנן הוא דגזור ביה, כדרבה, דאמר רבה: הכל חייבין בתקיעת שופר ואין הכל בקיאין בתקיעת שופר; גזירה שמא יטלנו בידו וילך אצל הבקי ללמוד ויעבירנו ארבע אמות ברשות הרבים (ובמקדש לא גזור, דאין איסור שבות דרבנן במקדש); והיינו טעמא דלולב והיינו טעמא דמגילה.

משחרב בית המקדש התקין רבן יוחנן בן זכאי וכו':

תנו רבנן: 'פעם אחת חל ראש השנה להיות בשבת והיו כל הערים (שסביבות יבנה) מתכנסין (לשם לשמוע תקיעה משלוחי בית דין לפי שהיו רגילין כן בירושלים). אמר להם רבן יוחנן בן זכאי לבני בתירה (גדולי הדור היו): נתקע! אמרו לו: נדון (אם יש לגזור אף במקום בית דין שמא יטלנו). אמר להם: נתקע ואחר כך נדון. לאחר שתקעו, אמרו לו: נדון! אמר להם: כבר נשמעה קרן ביבנה ואין משיבין לאחר מעשה' (גנאי הוא שנוציא לעז טועים על עצמינו).

[במשנה:] אמר רבי אלעזר: לא התקין רבן יוחנן בן זכאי אלא ביבנה בלבד. אמרו לו: אחד יבנה ואחד כל מקום שיש בו בית דין:

'*אמרו לו*' - היינו תנא קמא!?

איכא בינייהו בי דינא דאקראי (לתנא קמא - תקעינן, ותנא ד'אמרו לו' סבר: אחד יבנה ואחד כל מקום שיש בו בית דין קבוע, דומיא דיבנה).

[המשנה:] אמרו לו: אחד יבנה ואחד כל מקום שיש בו בית דין:

אמר רב הונא:

(ראש השנה ל,א)

ועם בית דין (הוא דתקעינן).

מאי 'ועם בית דין'?

בפני בית דין; לאפוקי שלא בפני בית דין, דלא.

מתיב רבא: '*ועוד זאת היתה ירושלים יתירה על יבנה* וכו'' - מאי '*ועוד זאת*'?: אילימא כדקתני - 'זאת' מיבעי ליה!? - אלא דבירושלים תוקעין יחידין, וביבנה אין תוקעין יחידין.

וביבנה אין תוקעין יחידין? והא כי אתא רב יצחק בר יוסף, אמר: 'כי מסיים שליחא דציבורא תקיעה ביבנה לא שמע איניש קל אוניה [קול שהשמיע באזניו] מקל תקועיא [דיחידאי]'!?

אלא לאו, דבירושלים תוקעין (בשבת יחידים שאינן שלוחי בית דין) בין בזמן בית דין (עד שש שעות שהיו בית דין יושבין) בין שלא בזמן בית דין (שהלכו לבתיהן), וביבנה - בזמן בית דין - אִין, שלא בזמן בית דין - לא! הא בזמן בית דין מיהא תוקעין, ואפילו שלא בפני בית דין [וקשה לרב הונא]!?

לא: דאילו בירושלים תוקעין בין בפני בית דין בין שלא בפני בית דין, וביבנה בפני בית דין - אִין, שלא בפני בית דין - לא.

איכא דמתני להא דרב הונא אהא (מאי ''ועם בית דין' = בפני בית דין' דקאמר רב הונא? בזמן בית דין, דהא ליכא לפרושי האי 'ועם בית דין' = 'בפני בית דין' דהא 'בכל ארצכם' כתיב:) דכתיב [ויקרא כה,ט: והעברת שופר תרועה בחדש השבעי בעשור לחדש] ביום הכפורים תעבירו שופר בכל ארצכם – '*מלמד שכל יחיד ויחיד חייב לתקוע*'. אמר רב הונא: 'ועם בית דין'; מאי 'ועם בית דין'? - בזמן בית דין, לאפוקי שלא בזמן בית דין, דלא.

מתיב רבא: '*תקיעת ראש השנה ויובל דוחה את השבת בגבולין איש וביתו*'; מאי '*איש וביתו*'? אילימא 'איש ואשתו' - איתתא מי מיחייבא? והא מצות עשה שהזמן גרמא היא, וכל מצות עשה שהזמן גרמא נשים פטורות?! אלא לאו 'איש בביתו', ואפילו שלא בזמן בית דין!?

לא, לעולם 'בזמן בית דין'.

מתיב רב ששת: '*שוה היובל לראש השנה לתקיעה ולברכות, אלא שביובל תוקעין בין בבית דין שקידשו בו את החדש ובין בבית דין שלא קידשו בו את החדש, וכל יחיד ויחיד חייב לתקוע, ובראש השנה לא היו תוקעין* (כשחל להיות בשבת) אלא בבית דין (הגדול של סנהדרין הגדולה המקדשין את החדשים), שקידשו בו את החדש (ורבי אליעזר היא), ואין כל יחיד ויחיד חייב לתקוע';

מאי '*אין כל יחיד ויחיד חייב לתקוע*'?: אילימא דביובל תוקעין יחידין ובראש השנה אין תוקעין יחידין - והא כי אתא רב יצחק בר יוסף אמר 'כי הוה מסיים שליחא דציבורא תקיעתא ביבנה - לא שמע איניש קל אוניה

מקל תקועיא [דיחידאי]' (ואף ביום טוב שחל להיות בשבת, דלהכי נקט 'יבנה')! אלא לאו '[דאילו] ביובל תוקעין (היחידים) בין בזמן בית דין בין שלא בזמן בית דין, ובראש השנה: בזמן בית דין - אִין, שלא בזמן בית דין – לא', קתני מיהת 'ביובל בין בזמן בית דין בין שלא בזמן בית דין'!

לא, לעולם בזמן בית דין, והכי קתני: ביובל בזמן בית דין תוקעין בין בפני בית דין בין שלא בפני בית דין, בראש השנה תוקעין בזמן בית דין ובפני בית דין (והכי קאמר: ביובל כל יחיד ויחיד תוקע בזמן בית דין, אפילו שלא בפני בית דין; ובראש השנה בפני בית דין - אִין, שלא בפני בית דין - לא)!

איתמר נמי (כרב הונא): אמר רבי חייא בר גמדא אמר רבי יוסי בן שאול אמר רבי: 'אין תוקעין (יחידים ביום הכפורים ביובל) אלא כל זמן שבית דין יושבין (במקומן, והתוקעין תוקעין בכל העיר)'.

בעי רבי זירא: ננערו לעמוד (נעקרו ממושבם כדי לעמוד ולילך) ולא עמדו מהו? בית דין יושבין בעינן, והא איכא? או דלמא זמן בית דין בעינן וליכא?

תיקו.

ועוד זאת היתה ירושלים יתירה על יבנה [שכל עיר שהיא רואה ושומעת וקרובה ויכולה לבוא - תוקעין, וביבנה לא היו תוקעין אלא בבית דין בלבד]:

'*רואה*' - פרט ליושבת בנחל; '*שומעת*' - פרט ליושבת בראש ההר; '*קרובה*' - פרט ליושבת חוץ לתחום; '*ויכולה לבוא*' - פרט למפסיק לה נהרא.

משנה:

בראשונה היה הלולב ניטל במקדש שבעה (דכתיב (שם כג,מ) ושמחתם לפני ה' אלהיכם שבעת ימים), ובמדינה יום אחד (דכתיב (שם) ולקחתם לכם ביום הראשון).

משחרב בית המקדש התקין רבן יוחנן בן זכאי שיהא לולב ניטל במדינה שבעה, זכר למקדש; ושיהא יום הנף כולו אסור (יום הנפת עומר כולו אסור לאכול מן החדש; ומדאורייתא משהאיר מזרח מותר, כדאמרינן במנחות (דף סח,א): *כתוב אחד אומר 'עד עצם היום הזה' וכתוב אחד אומר 'עד הביאכם'* [שניהם בויקרא כג,יד] *- הא כיצד? בזמן הבית - עומר מתיר, ובזמן שאין עומר - עצם היום מתיר*').

גמרא:

ומנלן דעבדינן זכר למקדש?

דאמר קרא: (ירמיהו ל,יז) כי אעלה ארוכה לך וממכותיך ארפאך נאם ה' כי נדחה קראו לך ציון היא דוֹרש אין לה' (סיפיה דקרא: 'ציון היא דורש אין לה')- מכלל דבעיא דרישה!

ושיהא יום הנף כולו אסור:

מאי טעמא (גזר עליה)?

מהרה יבנה בית המקדש ויאמרו 'אשתקד - מי לא אכלנו בהאיר מזרח? עכשיו נמי ניכול!' ולא ידעי דאשתקד לא הוה עומר - האיר מזרח התיר; השתא - דאיכא עומר - עומר מתיר.

דמיבני אימת (שיהא לנו לחוש עכשיו לכך)?: אילימא דאיבני בשיתסר - הרי האיר מזרח התיר (דהא לא היה מזבח)! אלא דאיבני בחמיסר (שהיה שהות לקצור במוצאי יום טוב ולהביאו למחר כמצותו)? מחצות היום ולהלן לשתרי (השתא, ולא לגזור עליה רבן יוחנן אלא עד חצות היום! ואי נמי 'מהרה יבנה, ויאמרו 'אשתקד מי לא אכלנו מחצות היום ולהלן, השתא נמי ניכול' - שפיר אכלי, ואפילו הרחוקים מירושלים, שלא ראו הקרבתו, יש להם לסמוך, דודאי קרב כבר), דהא תנן [מנחות פ"י מ"ה]: '*הרחוקין* (היו) *מותרין* (בזמן הבית) *מחצות היום ולהלן, לפי שאין בית דין מתעצלים בו*'!

לא, נצרכא דאיבני בחמיסר סמוך לשקיעת החמה (רבן יוחנן חושש לשמא יבנה לשקיעת החמה); אי נמי דאיבני בליליא (או בליל ששה עשר בחצי הלילה או סמוך לבקרו, שלא יהא שהות לקצירתו, והבהובו באבוב של קלאין, וטחינתו, והרקדתו, והקרבתו - עד חצות; ואי הוו רגילי למיכל חדש מחצות היום בזמן הזה אתי למיכל נמי ההוא יומא הכי, ועבדי איסורא; ואם תאמר היכי משכחת לה דאיבני בחמיסר - ביום טוב, והא קיימא לן במסכת שבועות (דף טו,ב) דאין בנין בית המקדש לא ביום טוב ולא בלילה? - הני מילי בנין בידי אדם, אבל בנין העתיד לבא בידי שמים הוא).

רב נחמן בר יצחק אמר: רבן יוחנן בן זכאי -

(ראש השנה ל,ב)

בשיטת רבי יהודה אמרה, דאמר (מן התורה אסור כל היום בזמן הזה) : [ויקרא כג,יד: ולחם וקלי וכרמל לא תאכלו] עד עצם היום הזה [עד הביאכם את קרבן אלקיכם חקת עולם לדרתיכם בכל משבתיכם] - עד עצמו של יום, וקסבר עד ועד בכלל.

ומי סבר לה כוותיה? והא מפליג פליג עליה, דתנן: '*משחרב בית המקדש התקין רבן יוחנן בן זכאי שיהא יום הנף כולו אסור; אמר רבי יהודה* (ולא גרסינן 'אמר לו רבי יהודה', שהרי לא ראהו מימיו, אבל תמה בדורו על תקנת רבן יוחנן בן זכאי, ואמר: מה חידוש חידש רבי יוחנן בן זכאי) *והלא מן התורה הוא אסור [דכתיב עד עצם היום הזה]*'!?

התם - רבי יהודה הוא דקא טעי: איהו סבר רבן יוחנן בן זכאי מדרבנן קאמר (כלומר: הוא בא לגזור עליו משום ההוא טעם דלעיל: דשמא יִבָּנֶה), ולא היא - מדאורייתא קאמר.

והא '*התקין*' קתני?

מאי התקין - דרש והתקין (דרש להם המקרא, והתקין שינהגו איסור; לפי שעד עכשיו היה היתר בדבר משקרב העומר, שהעומר מתיר).

משנה:

בראשונה היו מקבלין עדות החדש כל היום; פעם אחת נשתהו העדים מלבוא ונתקלקלו הלוים בשיר (בגמרא מפרש) - התקינו שלא יהו מקבלין אלא עד המנחה, ואם באו עדים מן המנחה ולמעלה נוהגין אותו היום קודש ולמחר קודש (בראש השנה קאי, דמשחשכה לילי עשרים ותשעה - נהגו בו קודש, שמא יבואו עדים מחר ויקדשוהו בית דין, ונמצא שהלילה הזה ליל יום טוב הוא, וכן למחר כל היום עד המנחה; ואם באו עדים קודם המנחה - בית דין מקדשים את החדש, ונודע שיפה נהגו בו קודש; ואם מן המנחה ולמעלה באו - אף על פי שאין בית דין מקבלין אותן לקדשו היום ויעברו את אלול ויקדשוהו למחר - אף על פי כן גומרים אותו בקדושה ואסור במלאכה, דלמא אתי לזלזולי ביה לשנה הבאה ויעשו בו מלאכה כל היום ויאמרו "אשתקד נהגנו בו קודש חנם, ומן המנחה ולמעלה חזרנו ונהגנו בו חול"). משחרב בית המקדש התקין רבן יוחנן בן זכאי שיהו מקבלין עדות החדש כל היום.

גמרא:

מה קלקול קלקלו הלוים בשיר?

הכא (בבבל) תרגימו: שלא אמרו שירה כל עיקר (בתמיד של בין הערבים, לפי שלא ידעו מה שיר יאמרו: שמא עוד סוף העדים לבוא היום, ושיר של יום טוב יש לומר, או לא יבואו, ונמצא שהוא חול; אבל בתמיד של שחר אין ספק שמתוך שברוב השנים אין העדים באין קודם תמיד של שחר וספק יתקדש היום ספק לא יתקדש - לא תקנו שיר של יום טוב שחרית בראש השנה, כדתני לקמן '*תמיד של ראש השנה שחרית קרב כהלכתו*', אבל לתמיד של בין הערבים תקנו שיר של יום טוב, שכבר באו העדים! לפיכך אותה שנה שנשתהו לבא - לא ידעו מה יאמרו);

רבי זירא אמר: שאמרו שירה של חול עם תמיד של בין הערבים.

אמר לו רבי זירא לאהבה בריה: פוק תני להו (לבני בבל האומרים 'לא אמרו שירה כל עיקר': שַׁ­נֶה להם ברייתא זו שממנה ילמדו שאמרו שיר של חול): '*התקינו שלא יהו מקבלין עדות החדש אלא כדי שיהא שהות ביום להקריב תמידין ומוספין ונסכיהם ולומר שירה שלא בשיבוש*'; אי אמרת בשלמא אמור שירה דחול - היינו דאיכא שיבוש, אלא אי אמרת לא אמור כלל - מאי שיבוש איכא?

כיון דלא אמור כלל - אין לך שיבוש גדול מזה.

מתיב רב אחא בר הונא: '*תמיד של ראש השנה שחרית קרב כהלכתו* (אומרים הלוים על נסכיו שיר של חול כמשפט היום, כמו שאנו שונים במסכת תמיד (פ"ז מ"ד) '*השיר שהלוים היו אומרים בבית המקדש ביום הראשון* כו')*; במוסף מהו אומר?* (תהלים פא,ב) *הרנינו לאלהים עוזנו הריעו לאלהי יעקב* (וכל המזמור והוא שיר של חמישי בשבת בשחרית בחול, ואומרין אותו על מוספי ראש השנה לפי שהוא יום תרועה)*; במנחה מהו אומר?* (תהלים כט,ח) *קול ה' יחיל מדבר* [יחיל ה' מדבר קדש] (כדי להזכיר בראש השנה זכות קול שופרות של מתן תורה)*; ובזמן שחל ראש השנה להיות בחמישי בשבת* (ובאו עדים קודם תמיד של שחר) *שהשירה שלו 'הרנינו לאלהים עוזנו' - לא היה אומר בשחרית* (שיר של חול, דהיינו) *'הרנינו', מפני שחוזר וכופל* (שניה במוסף) *את הפרק* (המזמור)*; אלא מהו אומר?* (תהלים פא,ז) *הסירותי מסבל שכמו* [כפיו מדוד תעברנה] (משום דבראש השנה יצא יוסף מבית האסורים)*; ואם באו עדים* (בחמישי בשבת) *אחר תמיד של שחר* (דבשעת שיר של תמיד לא היו יודעין אם יתקדש היום ויש לומר 'הסירותי' - או שמא חול הוא, ושירו 'הרנינו' ) *אומר 'הרנינו'* (מספק, ויחזרו ויאמרו אותו במוסף, ונמצא שכפלוהו) *אף על פי שחוזר וכופל את הפרק* (אף על פי שהפרשה של מזמור זה תהא אמורה וכפולה היום)'; אי אמרת בשלמא כל היכא דמסתפקא אמרינן שירה דחול - היינו דקאמר 'אומרו וכופלו', אלא אי אמרת לא אמור כלל, מאי 'אומרו וכופלו'?

(ראש השנה לא,א)

שאני התם (דלעולם כל היכא דמסתפקא מילתא, כגון במנחה, דאי היום קודש לא שייך למימר דחול, ואי הוא חול לא שייך למימר דקודש - לא אמרינן כלל; והכא היינו טעמא דאמר שירה דחול בחמישי בשבת), דשירה דיומיה היא (שיר הראוי ליאמר היום הוא, ואפילו בראש השנה נאמרת שירת החול בכל תמידי השחר, אלא בחמישי בשבת היו מחלפין אותו משום כפילה; הלכך כי מסתפקא לן - משום ספק כפילה לא מבטלינן שיר של תמיד).

תניא: '*רבי יהודה אומר משום רבי עקיבא: בראשון מה היו אומרים* (תהלים כד,א) *לה' הארץ ומלואה* [תבל וישבי בה] (כל המזמור) *על שם שקנה* (שמים וארץ) *והקנה* (תבל ליושבי בה, כלומר: קונה כדי להקנות) *ושליט בעולמו* (יחידי שלא נבראו המלאכים עד יום שני)*; בשני מה היו אומרים? -* (תהלים מח,ב) *גדול ה' ומהולל מאד* [בעיר אלקינו הר קדשו] *- על שם שחילק מעשיו* (הבדיל רקיע בין עליונים לתחתונים ונתעלה וישב במרום דוגמת שכנו בעירו והר קדשו) *ומלך עליהן; בשלישי היו אומרים* [תהלים פב,א: מזמור לאסף:] *אלהים נצב בעדת אל* [בקרב אלהים ישפט] *על שם שגילה ארץ בחכמתו* (מקום מצב עדתו, שנאמר (בראשית א,ט) ותראה היבשה - בשלישי נאמר) *והכין תבל לעדתו; ברביעי היו אומרים* (תהלים צד,א) אל נקמות ה' [אל נקמות הופיע] *על שם שברא חמה ולבנה ועתיד ליפרע מעובדיהן; בחמישי היו אומרים* (תהלים פא,ב) *הרנינו לאלהים עוזנו* [הריעו לאלקי יעקב] *על שם שברא עופות ודגים לשבח לשמו* (כשאדם רואה עופות משונים זה מזה - נותן שבח למי שבראם)*; בששי היו אומרים* (תהלים צג,א) *ה' מלך גאות לבש* [לבש ה' עז התאזר אף תכון תבל בל תמוט] *על שם שגמר מלאכתו ומלך עליהן; בשביעי היו אומרים* (תהלים צב,א) *מזמור שיר ליום השבת - ליום שכולו שבת* (שעתיד העולם להיות חרב ואין אדם, וכל המלאכות שובתות - על אותו יום אומרים שיר של שבת)*;*

*אמר רבי נחמיה: מה ראו חכמים לחלק בין הפרקים הללו* (שכל ששת ימים נאמרין הפרקים הללו על שם שעבר, ושל שבת על שם להבא)*? אלא בראשון שקנה והקנה ושליט בעולמו, בשני שחילק מעשיו ומלך עליהם, בשלישי שגילה ארץ בחכמתו והכין תבל לעדתו, ברביעי שברא חמה ולבנה ועתיד ליפרע מעובדיהן, בחמישי שברא עופות ודגים לשבח לשמו, בששי שגמר מלאכתו ומלך עליהם, בשביעי על שם ששבת*'.

וקמיפלגי בדרב קטינא, דאמר רב קטינא: שיתא אלפי שני הוה עלמא - וחד חרוב, שנאמר [ישעיהו ב,יא: עיני גבהות אדם שפל ושח רום אנשים] ונשגב ה' לבדו ביום ההוא.

אביי אמר: תרי חרוב, שנאמר (הושע ו,ב) יחיינו מיומים [ביום השלישי יקמנו ונחיה לפניו]. (רבי נחמיה לית ליה דרב קטינא אלא דאביי, הלכך ליכא למימר על שם יום אחד שכולו שבת, דהא תרי נינהו.)

במוספי דשבתא מה היו אומרים (מאי שיר אמרי)?

אמר רב ענן בר רבא אמר רב: הזי"ו ל"ך (פרשת שירת האזינו חולקים אותה לששה פרקים: הראשון האזינו, השני זכור ימות עולם, השלישי ירכבהו על במותי ארץ, הרביעי וירא ה' וינאץ; עד כאן ששה פסוקים לפרק, ומכאן ואילך שמונה פסוקים: לפרק החמישי: לולי כעס אויב אגור, הששי: כי ידין ה' עמו);

ואמר רב חנן בר רבא אמר רב: כדרך שחלוקים (פירקי השירה הזאת) כאן - כך חלוקין בבית הכנסת (כך קוראין אותה ששה הקוראין בספר תורה, והשביעי קורא מן השירה ולהלן).

במנחתא דשבתא מה היו אומרים?

אמר רבי יוחנן: 'אז ישיר' (שירת הים עד 'מי כמוכה') ו'מי כמוך' (עד סוף השירה) ו'אז ישיר' (ישראל דעלי באר (במדבר כא,יז)).

איבעיא להו: הני כולהו בחד שבתא אמרי להו (הלוים, והיו חולקים הפרקים בנעימת הקול להפסיק, ובמחלפות כלי שיר, ובתקיעת חצוצרות)? או דלמא כל שבתא ושבתא אמרי חד (או דלמא כל פרק ופרק: לשבת אחת פרק אחד)?

[##'הני כולהו בחד שבתא אמרי להו': הרי רבי יוחנן חלק את שירת הים לשני חלקים, ואם אמרו את שני החלקים כל שבת - מדוע חלק? ולכן מסביר רש"י שכוונת רבי יוחנן לפי פירוש זה הוא, שהיו מנגנים במנגינה אחרת את "מי כמכה" ואילך]

תא שמע, דתניא: '*אמר רבי יוסי: עד שהראשונה אומרת אחת* (שירת המוספין חוזרת חלילה פעם אחת) *- שניה* (שירת המנחה של תמיד הערבים) *חוזרת שתים* (דהתם שית פירקי, והכא תלתא: האזינו בשבת אחת, זכור בשבת שניה וכן כולם)' - שמע מינה כל שבתא ושבתא אמרי חד - שמע מינה.

אמר רב יהודה בר אידי אמר רבי יוחנן: עשר מסעות נסעה שכינה - מקראי, וכנגדן גלתה סנהדרין – מגמרא.

(משום דאיירי מתניתין בתקנות של יבנה - נקט לה הכא למימר ששם גלתה סנהדרין בימי רבן יוחנן, שהיה גלות ראשונה שגלו מירושלים.)

עשר מסעות נסעה שכינה (להסתלק מעל ישראל מעט מעט כשחטאו), מקראי:

מכפוֹרת (שהיתה רגילה לשכון שם ) לכרוב (נסתלקה על אחד מן הכרובים שעשה שלמה, העומדין בארץ: אחד לצפון הארון ואחד לדרום), ומכרוב לכרוב, ומכרוב למפתן (הבית), וממפתן לחצר (לעזרה בין האולם ולמזבח), ומחצר למזבח (החיצון), וממזבח לגג, ומגג לחומה, ומחומה לעיר (לירושלים), ומעיר להר (הזיתים), ומהר למדבר (וכל סלוקים הללו לפי שבקושי היה מסתלק ומצפה שישובו), וממדבר עלתה וישבה במקומה, שנאמר (הושע ה,טו) אלך אשובה אל מקומי [עד אשר יאשמו ובקשו פני בצר להם ישחרנני]:

מכפורת לכרוב, מכרוב לכרוב, ומכרוב למפתן - דכתיב (שמות כה,כב) ונועדתי לך שם ודברתי אתך מעל הכפורת [מבין שני הכרבים אשר על ארון העדת את כל אשר אצוה אותך אל בני ישראל], וכתיב (שמואל ב כב,יא) וירכב על כרוב ויעף [וירא על כנפי רוח] ['וירכב על כרוב' לא גרסינן, דההוא ביציאת מצרים קאמר, והכי גרסינן: מכפרת לכרוב ומכרוב למפתן, דכתיב (שמות כה,כב) ונועדתי לך שם [ודברתי אתך מעל הכפרת מבין שני הכרבים אשר על ארון העדת את כל אשר אצוה אותך אל בני ישראל]], וכתיב (יחזקאל ט,ג) וכבוד אלהי ישראל נעלה מעל הכרוב אשר היה עליו אל מפתן הבית [ויקרא אל האיש הלבש הבדים אשר קסת הספר במתניו] (למדנו שתחילה עיקר שכינה היתה על הכפרת ובימי יחזקאל נסתלקה משם לכרוב, ושהתה שם כמה ימים, כדכתיב: מעל הכרוב אשר היה עליו (ומשם) אל מפתן);

וממפתן לחצר - דכתיב [וירם כבוד ה' מעל הכרוב על מפתן הבית] וימלא הבית את הענן והחצר מלאה את נגה כבוד ה' (ביחזקאל [י,ד] כתיב, אחר סילוק מן הכרוב אל המפתן);

מחצר למזבח - דכתיב (עמוס ט,א) ראיתי את ה' נצב על המזבח [ויאמר הך הכפתור וירעשו הספים ובצעם בראש כלם ואחריתם בחרב אהרג: לא ינוס להם נס, ולא ימלט להם פליט];

וממזבח לגג - דכתיב (משלי כא,ט) טוב לשבת על פנת גג [מאשת מדינים ובית חבר] (- על השכינה אמרו שלמה המלך: טוב לה להסתלק אל גג משבת עם אשת מדנים - כנסת ישראל שהעמידה צלם בהיכל, ובית חבר - בית שחברו בו את הסמל עם השכינה).

מגג לחומה, דכתיב [עמוס ז,ז: כה הראני] והנה ה' נצב על חומת אנך [ובידו אנך] (ואף על גב דהאי קרא - עמוס קאמר ליה, ועמוס מקמי יחזקאל דורות הרבה - היה מתנבא על העתיד; ועל כרחך סילוקו כסדרן היו דרך יציאת חוץ);

מחומה לעיר - דכתיב (מיכה ו,ט) קול ה' לעיר יקרא [ותושיה יראֶה שמך; שִמעוּ מַטֶּה וּמִי יְעָדָהּ];

ומעיר להר - דכתיב (יחזקאל יא,כג) ויעל כבוד ה' מעל תוך העיר ויעמד על ההר אשר מקדם לעיר;

ומהר למדבר - דכתיב (משלי כא,יט) טוב שבת בארץ מדבר [מאשת מדונים מדיָנים וכעס] (סיפיה דקרא מאשת מדנים [וכעס]);

וממדבר עלתה וישבה במקומה - דכתיב (הושע ה,טו) אלך אשובה אל מקומי [עד אשר יֶאְשְמוּ (שיחזיקו את עצמם אשמים) ובקשו פני, בצר להם ישחרנני].

אמר רבי יוחנן: ששה חדשים נתעכבה שכינה לישראל במדבר שמא יחזרו בתשובה; כיון שלא חזרו, אמר: תיפח עצמן שנאמר (איוב יא,כ) ועיני רשעים תכלֶינה ומנוס אבד מִנְהֶם (מעוזם נסתלק מהם) ותקותם מפח נפש;

וכנגדן גלתה סנהדרין (וכל הנך גליות דסנהדרין דבית שני קאמר, ומסעות דשכינה בבית ראשון קאמר), מגמרא: מלשכת הגזית לחנות (חנויות עשו להם בהר הבית, וישבו שם, לומר שלא דנו דיני נפשות, דחזו דנפישי רוצחים, כדאמרינן בסנהדרין (דף מא,א)), ומחנות לירושלים, ומירושלים ליבנה,

(ראש השנה לא,ב)

ומיבנה לאושא (כשהיה הנשיא דר בו, כיון שהיתה סנהדרין עמו; וכשמסתלק הוא או בנו למקום אחר - גולה הישיבה אחריו; יבנה - בימי רבן יוחנן; אושא - בימי רבן גמליאל; וחזרו מאושא ליבנה; ובימי רבן שמעון בנו חזרו, כדתניא לקמן בפרקין (דף לב,ב): '*וכשקידוש בית דין* כו'), ומאושא ליבנה, ומיבנה לאושא, ומאושא לשפרעם, ומשפרעם לבית שערים, ומבית שערים לצפורי, ומצפורי לטבריא, וטבריא עמוקה מכולן (שפלים היו אז מכל המסעות שגלו), שנאמר (ישעיהו כט,ד) וְשָׁפַלְתְ מֵאֶרֶץ תְּדַבֵּרִי [ומעפר תִּשַׁח אִמְרָתֵך והיה כאוֹב מארץ קולך ומעפר אמרתך תצפצף]; (בית שערים וציפורי וטבריא - כולן בימי רבי הוו, כדאמרינן (סנהדרין דף לב) 'אחרי רבי לבית שערים' ושוב כשחלה - הוליכוהו לציפורי, כדאמרינן בכתובות (דף קג,ב); ובטבריא היה בימי אנטונינוס;)

רבי אלעזר אומר: שש גלות, שנאמר (ישעיהו כו,ה) כי הֵשַׁח יושבי מרום קריה נשגבה ישפילנה ישפילה עד ארץ יגיענה עד עפר ('השח' - חדא; 'ישפילנה' - תרי; 'ישפילה' - תלת; 'עד ארץ' - ארבע; 'יגיענה' – חמשה; 'עד עפר' - שש; דמצי למימר 'ישפילנה עד ארץ ולעפר').

אמר רבי יוחנן: ומשם עתידין ליגאל, שנאמר (ישעיהו נב,כ) התנערי מעפר קומי שבי [ירושלם התפתחי מוסרי צוארך שביה בת ציון].

משנה:

אמר רבי יהושע בן קרחה: ועוד זאת התקין רבן יוחנן בן זכאי:

שאפילו ראש בית דין בכל מקום (שנצרך לפרוש ממקום הוועד למקום אחר, שהרי עיקר החדש תלויה בו, כדתנן בפרקין דלעיל (פ"ב מ"ז, דף כד,א) '*ראש בית דין אומר "מקודש"*', וילפינן מקראי) שלא (צריכין) יהו העדים (עדי החדש) הולכין (אחריו), אלא למקום הוועד (של ישיבה ילכו, וסנהדרין יקדשוהו בלא ראש בית דין):

גמרא:

ההיא איתתא דאזמנוה לדינא קמיה דאמימר בנהרדעי; אזל אמימר למחוזא ולא אזלה בתריה; כתב פתיחא (שטר שמתא) עילווה.

אמר ליה רב אשי לאמימר: והא אנן תנן '*אפילו ראש בית דין בכל מקום שלא יהו העדים הולכין אלא למקום הוועד*'?

אמר ליה: הני מילי לענין עדות החדש, דאם כן (אם אתה מטריחן) נמצאת מכשילן לעתיד לבא, אבל הכא [משלי כב,ז: עשיר ברשים ימשול, ו]עבד לוה לאיש מלוה.

תנו רבנן: '*אין כהנים רשאין לעלות בסנדליהן לדוכן* (שנושאין כפיהן; ובמסכת סוטה מפרש טעמא בפרק 'ואלו נאמרין' (דף מ,א))*; וזו אחד מתשע תקנות שהתקין רבן יוחנן בן זכאי*'; שית דהאי פירקא (חדא האי, וחמש דמתניתין: התקין שיהו תוקעין, ושיהא לולב ניטל שבעה, ושיהא יום הנף כולו אסור, ושיהו מקבלין כל היום, ושלא יהו עדים הולכין אלא למקום הוועד), וחדא דפירקא קמא ((דף כא,ב) שלא יהו מחללין אלא על ניסן ותשרי בלבד),

ואידך - דתניא: '*גר שנתגייר בזמן הזה - צריך שיפריש רובע לקינו* (רובע שקל, דהיינו חצי דינר והן הן דמי קן, כדתנן (כריתות פ"א מ"ז, דף ח,א): '*עמדו קינין בו ביום ברבעתים*': שהגר חייב בקרבן כדתניא (שם דף ט,א) 'ככם כגר יהיה' [במדבר טו,טו] - כאבותיכם: מה אבותיכם לא נכנסו לברית אלא במילה וטבילה והרצאת דמים והזאת דמים, דכתיב [שמות כד,ח] 'ויקח משה את הדם ויזרוק וגו', ואין הזאה בלא טבילה והרצאת דמים, דכתיב [שמות כד,ו] 'וחצי הדם זרק על המזבח' - אף הם לא יכנסו אלא במילה וטבילה והרצאת דמים כו'; במסכת כריתות בראש פרק 'ארבעה מחוסרי כפרה' (שם) מסיק מילתא דסגי ליה בעולת העוף, הלכך יפריש רובע לקינו, שמא יבנה בית המקדש בימינו ויקריבנו)*;*

*אמר רבי שמעון בן אלעזר: כבר נמנה עליה רבן יוחנן וביטלה מפני התקלה* (דלמא אתי לאתהנויי מיניה)'.

ואידך - פלוגתא דרב פפא ורב נחמן בר יצחק: רב פפא אמר 'כרם רבעי', רב נחמן בר יצחק אמר 'לשון של זהורית'.

רב פפא אמר: 'כרם רבעי', דתנן (מעשר שני פ"ה מ"ב): '*כרם רבעי היה עולה לירושלים מהלך יום לכל צד* (הפירות עצמן) *וזו היא תחומה: אילת מן הדרום ועקרבת מן הצפון, לוד מן המערב וירדן מן המזרח*', ואמר עולא, ואיתימא רבה בר עולא אמר רבי יוחנן: (אף על גב דמן התורה בין מעשר שני בין כרם רבעי נפדים ומתחללים בפסיעה אחת חוץ לחומה - רבנן גזור בכל מהלך של יום אחד שיעלום ויאכלום שם) מה טעם? כדי לעטר שוקי ירושלים בפירות.

ותניא[[1]](#footnote-1): '*כרם רבעי היה לו לרבי אליעזר במזרח לוד* (היינו בין לוד לירושלים, שהרי ירושלים למזרחה של לוד היא) *בצד כפר טבי, וביקש רבי אליעזר להפקירו לעניים* (שישאו שם פירות ויאכלום שם שהיה עליו טורח להעלותן)*; אמרו לו תלמידיו: רבי! כבר נמנו חבריך עליו והתירוהו* (לפדותן ולהעלות הדמים; דכיון דחרבה ירושלים - לא חשו לה חכמים לעטרה מעתה)*!*'; מאן '*חביריך*'? - רבן יוחנן בן זכאי.

רב נחמן בר יצחק אמר: לשון של זהורית, דתניא: '*בראשונה היו קושרין לשון של זהורית על פתח אולם מבחוץ: הלבין - היו שמחין, לא הלבין - היו עצבין; התקינו שיהו קושרין אותו על פתח אולם מבפנים; ועדיין היו מציצין ורואין: הלבין - היו שמחין, לא הלבין - היו עצבין. התקינו שיהו קושרין אותו חציו בסלע וחציו בין קרניו של שעיר המשתלח*'.

רב נחמן בר יצחק מאי טעמא לא אמר כרב פפא?

אמר לך: אי סלקא דעתך - רבן יוחנן בן זכאי 'חבריו' דרבי אליעזר מי הוה? רבו הוה!

ואידך?

כיון דתלמידים הוו - לאו אורח ארעא למימרא ליה לרביה 'רבך'!

ורב פפא - מאי טעמא לא אמר כרב נחמן בר יצחק?

אמר לך: אי סלקא דעתך רבן יוחנן בן זכאי, בימי רבן יוחנן בן זכאי (בימים שהיה רבן יוחנן מורה הוראות ומתקן תקנות) מי הוה לשון של זהורית? והתניא: '*כל שנותיו של רבן יוחנן בן זכאי מאה ועשרים שנה: ארבעים שנה עסק בפרקמטיא, ארבעים שנה למד, ארבעים שנה לימד*', ותניא: '*ארבעים שנה קודם שנחרב הבית לא היה לשון של זהורית מלבין אלא מאדים*', ותנן: '*משחרב הבית התקין רבן יוחנן בן זכאי* (תקנות)' (אלמא לאחר החורבן היה שנה או שתים; וכיון דארבעים שנה קודם חורבן לא הלבין הלשון ביום הכפורים - נמצא שלא הלבין בתוך שנותיו האחרונים שלימד בהם לאחרים ותיקן תקנות)!

ואידך?

אותם ארבעים שנה דלמד - תלמיד יושב לפני רבו הוה, ואמר מילתא ואסתבר טעמיה

(ראש השנה לב,א)

וקבעיה רביה בשמיה (למנותה עם שאר תקנותיו, ולהכי תנא 'תשע תקנות').

משנה:

סדר ברכות: אומר אבות וגבורות וקדושת השם, וכולל מלכיות עמהן, ואינו תוקע; קדושת היום - ותוקע; זכרונות - ותוקע; שופרות - ותוקע (דמצוה בשלש תקיעות של שלש שלש, כדתניא לקמן בפירקין (דף לג,ב)), ואומר עבודה והודאה וברכת כהנים - דברי רבי יוחנן בן נורי.

אמר לו רבי עקיבא: אם אינו תוקע למלכיות - למה הוא מזכיר? אלא: אומר אבות וגבורות וקדושת השם, וכולל מלכיות עם קדושת היום - ותוקע, זכרונות - ותוקע, שופרות - ותוקע, ואומר עבודה והודאה וברכת כהנים.

גמרא:

'*אמר לו רבי עקיבא: אם אינו תוקע למלכיות למה הוא מזכיר*' - למה הוא מזכיר? רחמנא אמר אידכר (כדתניא בברייתא לקמן)!!

אלא למה עשר? לימא תשע: דהואיל ואשתני (מלכיות מזכרונות, לענין תקיעה: שאין תוקעין בהן -) אשתני (נמי לפחות מהן)!

תנו רבנן: '*מנין שאומרים אבות?*

*שנאמר* (תהלים כט,א) *הבו לה'* (הזכירו לפניו האיתנים) *בני אלים* [הבו לה' כבוד ועז]' (לישנא דתקיפי כמו ואת אילי הארץ לקח (יחזקאל יז,יג))*;*

*ומנין שאומרים גבורות?*

*שנאמר* (שם) *הבו לה' כבוד ועוז;*

*ומנין שאומרים קדושות?*

*שנאמר* (שם,ב) *הבו לה' כבוד שמו השתחוו לה' בהדרת קדש;*

*ומנין שאומרים מלכיות זכרונות ושופרות?*

*רבי אליעזר אומר: דכתיב* [ויקרא כג,כד: דבר אל בני ישראל לאמר בחדש השביעי באחד לחדש יהיה לכם] *שבתון זכרון תרועה מקרא קדש: 'שבתון' - זה קדושת היום; 'זכרון' - אלו זכרונות; 'תרועה' - אלו שופרות; 'מקרא קדש' - קדשהו בעשיית מלאכה;*

*אמר לו רבי עקיבא: מפני מה לא נֹאמר 'שבתון' - שבות, שבו פתח הכתוב תחילה* (והוא בא להזהיר על המלאכה, שהיא עיקר, וכך יפה לדרוש, הואיל והוא ראשון במקרא והשביתה ראשונה לכולם)*? אלא 'שבתון' - קדשהו בעשיית מלאכה; 'זכרון' - אלו זכרונות; 'תרועה' - אלו שופרות; 'מקרא קדש' - זו קדושת היום;*

[## כאן רבי עקיבא חולק על רבו רבי אליעזר ואין מעירים על כך - כי הוא חולק רק בלימוד אסמכתא, ובזמן ההוא או לרבי אליעזר אין זה חשוב כיצד דורשים אסמכתאות, ולכן לא הקפיד רבי אליעזר - או שרבי עקיבא דרש כך לאחר פטירתו של רבי אליעזר.]

מנין שאומרים מלכיות?

תניא: '*רבי אומר:* [ויקרא כג,כב: ובקצרכם את קציר ארצכם לא תכלה פאת שדך בקצרך ולקט קצירך לא תלקט לעני ולגר תעזב אתם] *אני ה' אלהיכם* (ד-לעני ולגר תעזוב, וסמיך ליה [בפסוק כד]) [דבר אל בני ישראל לאמר] *בחדש השביעי* [באחד לחדש יהיה לכם שבתון זכרון תרועה מקרא קדש] *- זו מלכות;*

*רבי יוסי בר יהודה אומר: אינו צריך! הרי הוא אומר:* [במדבר י,י: וביום שמחתכם ובמועדיכם ובראשי חדשיכם ותקעתם בחצצרת על עלתיכם ועל זבחי שלמיכם] *והיו לכם לזכרון לפני אלהיכם* [אני ה' אלקיכם]*, שאין תלמוד לומר אני ה' אלהיכם* (הוא לשון 'אני אדון לכם')*, ומה תלמוד לומר אני ה' אלהיכם? - זה בנה אב לכל מקום שנאמר בו זכרונות - יהיו מלכיות עמהן, והיכן אומרה? לקדושת היום*'.

תניא: '*רבי אומר: עם המלכיות אומרה: מה מצינו בכל מקום ברביעית אף כאן ברביעית;*

*רבן שמעון בן גמליאל אומר: עם הזכרונות אומרה: מה מצינו בכל מקום באמצע* (והיום תשע ברכות הן) *- אף כאן באמצע* (ואומרה בחמישית)*;*

*וכשקידשו בית דין את השנה באושא - ירד* (לפי שמצוה להתפלל במקום נמוך - קתני 'ירד') *רבי יוחנן בן ברוקא לפני רבן שמעון בן גמליאל ועשה כרבי יוחנן בן נורי* (דמתניתין)*; אמר לו רבן שמעון: לא היו נוהגין כן ביבנה* (בימי אבא כשהיתה סנהדרין שם)*!*

*ליום השני ירד רבי חנינא בנו של רבי יוסי הגלילי ועשה כרבי עקיבא. אמר רבן שמעון בן גמליאל: כך היו נוהגין ביבנה!*'.

למימרא דרבי שמעון בן גמליאל כרבי עקיבא סבירא ליה? והא אמר רבי עקיבא 'מלכיות עם קדושת היום' אמר להו, ורבן שמעון בן גמליאל אומר 'קדושת היום עם הזכרונות' אמר להו!?

אמר רבי זירא: לומר שתוקעין למלכיות.

'*ליום השני ירד רבי חנינא*' - מאי '*שני*'?: אילימא יום טוב שני - למימרא דעברוה לאלול? והאמר רבי חנינא בר כהנא: 'מימות עזרא ואילך לא מצינו אלול מעובר'!?

אמר רב חסדא: מאי '*שני*'? - ליום שני, לשנה הבאה.

משנה:

אין פוחתין מעשרה מלכיות, מעשרה זכרונות מעשרה שופרות.

רבי יוחנן בן נורי אומר: אם אמר שלש שלש מכולן - יצא.

גמרא:

הני עשרה מלכיות כנגד מי?

אמר רבי לוי: כנגד עשרה הלולים שאמר דוד בספר תהלים.

הלולים טובא הוו?

הנך דכתיב בהו (תהלים קנ) הללוהו בתקע שופר (הנך ד'הללו אל בקדשו').

רב יוסף אמר: כנגד עשרת הדברות שנאמרו לו למשה בסיני (דכתיב בהו נמי שופר; ולא שמעתיה אלא ראיתיה ביסוד רבינו יצחק בן יהודה).

רבי יוחנן אמר: כנגד עשרה מאמרות שבהן נברא העולם (בראש השנה).

הי נינהו? ויאמר ... ויאמר דבראשית - תשעה הוו!?

בראשית - נמי מאמר הוא, דכתיב (תהלים לג,ו) בדבר ה' שמים נעשו [וברוח פיו כל צבאם] (ואף על גב דלא כתיב ביה 'ויאמר' - 'יהי שמים' כמאן דכתיב דמי, דבאמירה נמי איברי, ולא בידים, דכתיב (תהלים לג) בדבר ה' שמים נעשו).

רבי יוחנן בן נורי אומר אם אמר שלש שלש מכולן יצא:

איבעיא להו: היכי קתני (האי דרבי יוחנן בן נורי: האי 'מכולם' דקאמר - אמאן קאי? א'תורה נביאים וכתובים' קאי, דהא מכולהו אמר, כדתנן [להלן]: '*מתחיל בתורה ומשלים בנביא*', והכי קאמר: אם אמר) שלש מן התורה שלש מן הנביאים ושלש מן הכתובים (מכל אחת ואחת - יצא), דהוו תשע, ואיכא בינייהו חדא (ולא פליג אדרבנן אלא אחדא, דאינהו אמרי 'עשרה' ואיהו אמר 'תשעה'), או דלמא (האי שלש שלש - אמלכיות וזכרונות ושופרות קאי: שלש למלכיות ושלש לזכרונות ושלש לשופרות, דהוו להו) אחד מן התורה, ואחד מן הנביאים, ואחד מן הכתובים, דהויין להו שלש, ואיכא בינייהו טובא?

תא שמע, דתניא: '*אין פוחתין מעשרה מלכיות, מעשרה זכרונות, מעשרה שופרות - ואם אמר שבע מכולן - יצא, כנגד שבעה רקיעים;*

*רבי יוחנן בן נורי אמר: הפוחת לא יפחות משבע, ואם אמר שלש מכולן יצא, כנגד תורה נביאים וכתובים*'; (ואי סלקא דעתך 'שלש מן התורה ושלש מן הנביאים ושלש מן הכתובים' לכל - אם כן שבע נמי: שבע מן התורה ושבע מן הנביאים ושבע מן הכתובים, הוה ליה רבי יוחנן בן נורי מוסיף!); ואמרי לה 'כנגד כהנים לוים וישראלים'.

אמר רב הונא אמר שמואל: הלכה כרבי יוחנן בן נורי.

משנה:

אין מזכירין מלכות זכרונות ושופרות של פורענות.

מתחיל בתורה ומשלים בנביא.

רבי יוסי אומר: אם השלים בתורה - יצא.

תוספות ד"ה מתחיל בתורה ומסיים בנביא. וא"ת דבכל דוכתא משמע דנביאי עדיף מכתובים, כדאמר (מגילה לא,א) '*כתוב בתורה ושנוי בנביאים ומשולש בכתובים*', והכי קאמר: קראי דכתיבי בכתובי ברישא והדר בנביאי - וי"ל משום דקראי דתהלים משלי ואיוב קדמו לנביאים.

ומה שאנו נוהגים להשלים בתורה - דעבדינן כרבי יוסי, כדאמרינן בגמרא: המשלים בתורה זריז ומשובח, וכן היו וותיקין עושין.

(ראש השנה לב,ב)

גמרא:

[כאן כנראה ציטוט של ברייתא]

'*מלכיות*' - כגון (יחזקאל כ,לג) חי אני נאם ה' אלהים אם לא ביד חזקה ובזרוע נטויה ובחמה שפוכה אמלוך עליכם;

ואף על גב דאמר רב נחמן: כל כי האי ריתחא - לירתח קודשא בריך הוא עלן וליפרוקינן - כיון דבריתחא אמור - אדכורי ריתחא בריש שתא לא מדכרינן;

'*זכרון*' - כגון (תהלים עח,לט) ויזכור כי בשר המה [רוח הולך ולא ישוב];

'*שופר*' - כגון (הושע ה,ח) תקעו שופר בגבעה [חצצרה ברמה הריעו בית און אחריך בנימין].

אבל אם בא לומר מלכות זכרון ושופר של פורענות של עובדי כוכבים – אומר:

'*מלכות*' - כגון (תהלים צט,א) ה' מלך ירגזו עמים [ישב כרובים תנוט הארץ], וכגון (תהלים י,טז) ה' מלך עולם ועד אבדו גוים מארצו;

'*זכרון*' - כגון (תהלים קלז,ז) זכור ה' לבני אדום [את יום ירושלם האמרים ערו ערו עד היסוד בה];

'*שופר*' - כגון (זכריה ט,יד) [וה' עליהם יראה ויצא כברק חצו] וה' אלהים בשופר יתקע והלך בסערות תימן, וכתיב (זכריה ט,טו) ה' צבאות יגן עליהם [ואכלו וכבשו אבני קלע ושתו המו כמו יין ומלאו כמזרק כזויות מזבח].

אין מזכירין זכרון של יחיד ואפילו לטובה, כגון (תהלים קו,ד) זכרני ה' ברצון עמך [פקדני בישועתך], וכגון [נחמיה ה,לא: ולקרבן העצים בעתים מזמנות ולבכורים] זכרה לי אלהי לטובה;

פקדונות - הרי הן כזכרונות, כגון (בראשית כא,א) וה' פקד את שרה [כאשר אמר ויעש ה' לשרה כאשר דבר], וכגון (שמות ג,טז) [לך ואספת את זקני ישראל ואמרת אלהם ה' אלקי אבתיכם נראה אלי אלקי אברהם יצחק ויעקב לאמר] פקוד פקדתי אתכם [ואת העשוי לכם במצרים] - דברי רבי יוסי;

רבי יהודה אומר: אינן כזכרונות;

ולרבי יוסי - נהי נמי דפקדונות הרי הן כזכרונות - וה' פקד את שרה פקדון דיחיד הוא!

כיון דאתו רבים מינה (בההיא פקידה) - כרבים דמיא.

(תהלים כד,ז-י) שאו שערים ראשיכם והנשאו פתחי עולם ויבוא מלך הכבוד (ח) מי זה מלך הכבוד? - ה' עזוז וגבור ה' גבור מלחמה (ט) שאו שערים ראשיכם ושאו פתחי עולם ויבא מלך הכבוד (י) מי הוא זה מלך הכבוד? - ה' צבאות הוא מלך הכבוד סלה; ראשונה - שתים, שניה - שלש, דברי רבי יוסי; רבי יהודה אומר: ראשונה אחת, שניה שתים ('מי הוא זה מלך הכבוד' לאו ממניינא);

(תהלים מז,ז-ח) זמרו אלהים זמרו זמרו למלכנו זמרו (לא קא חשיב רבי יהודה, דלא אמליכתיה אלא על אומה אחת) (ח) כי מלך כל הארץ אלהים [זמרו משכיל] - שתים, דברי רבי יוסי; רבי יהודה אומר: אחת; ושוין ב-מלך אלהים על גוים אלהים ישב על כסא קדשו (תהלים מז,ט) שהיא אחת (דלא מנינן ישב על כסא קדשו בלשון מלכות);

זכרון שיש בו תרועה - כגון [ויקרא כג,כד: דבר אל בני ישראל לאמר בחדש השביעי באחד לחדש יהיה לכם] שבתון זכרון תרועה מקרא קדש - אומרה עם הזכרונות ואומרה עם השופרות - דברי רבי יוסי; רבי יהודה אומר: אינו אומרה אלא עם הזכרונות [בלבד] ('תרועה' - לאו לשון שופרות הוא, עד דמזכיר שופר בהדיא).

מלכות שיש עמו תרועה - כגון [במדבר כג,כא: לא הביט און ביעקב ולא ראה עמל בישראל] ה' אלהיו עמו ותרועת מלך בו - אומרה עם המלכיות ואומרה עם השופרות, דברי רבי יוסי; רבי יהודה אומר: אינו אומרה אלא עם המלכיות בלבד.

תרועה שאין עמה לא כלום - כגון [במדבר כט,א: ובחדש השביעי באחד לחדש מקרא קדש יהיה לכם כל מלאכת עבדה לא תעשו] יום תרועה יהיה לכם - אומרה עם השופרות, דברי רבי יוסי; רבי יהודה אומר: אינו אומרה כל עיקר'.

*מתחיל בתורה ומשלים בנביא* (והכתובים בינתיים)*; רבי יוסי אומר: אם השלים בתורה – יצא*'.

'אם השלים' - דיעבד אין, לכתחילה לא? והתניא רבי יוסי אומר: '*המשלים בתורה הרי זה משובח*'?

אימא 'משלים'.

והא '*אם השלים*' קתני: דיעבד אין, לכתחילה לא!

הכי קאמר: מתחיל בתורה ומשלים בנביא; רבי יוסי אומר: משלים בתורה, ואם השלים בנביא - יצא.

תניא נמי הכי: '*אמר רבי אלעזר ברבי יוסי: וותיקין היו משלימין אותה בתורה* (דהוו להו ארבע מן התורה: שלש בתחלה ואחת בסוף)'.

בשלמא זכרונות ושופרות - איכא טובא, אלא מלכיות תלת הוא דהויין: [במדבר כג,כא: לא הביט און ביעקב ולא ראה עמל בישראל] ה' אלהיו עמו ותרועת מלך בו (דברים לג,ה) ויהי בישורון מלך [בהתאסף ראשי עם יחד שבטי ישראל], (שמות טו,יח) ה' ימלוך לעולם ועד, ואנן בעינן עשר (וארבע מהן תורה דקאמר רבי יוסי: משלים בתורה) - וליכא!?

אמר רב הונא: תא שמע: '(דברים ו,ד) שמע ישראל ה' אלהינו ה' אחד - מלכות, דברי רבי יוסי; רבי יהודה אומר: אינה מלכות;

(דברים ד,לט) וידעת היום והשבות אל לבבך כי ה' הוא האלהים אין עוד - מלכות, דברי רבי יוסי; רבי יהודה אומר אינה מלכות;

(דברים ד,לה) אתה הראת לדעת כי ה' הוא האלהים אין עוד מלבדו - מלכות, דברי רבי יוסי; רבי יהודה אומר: אינה מלכות'.

משנה:

העובר לפני התיבה ביום טוב של ראש השנה - השני (המתפלל תפלת מוספין) מתקיע, ובשעת ההלל הראשון מקרא את ההלל.

גמרא:

מאי שנא '*שני מתקיע*'? - משום ד-ברוב עם הדרת מלך [ובאפס לאם מחתת רזון] (משלי יד,כח)? - אי הכי הלל נמי נימא בשני משום ד'ברוב עם הדרת מלך'! אלא מאי שנא הלל, דבראשון, משום ד'זריזין מקדימין למצות'? - תקיעה נמי נעביד בראשון משום דזריזין מקדימין למצות?

אמר רבי יוחנן: בשעת גזרת המלכות שנו (אויבים גזרו שלא יתקעו, והיו אורבין להם כל שש שעות לקץ תפלת שחרית, לכך העבירוה לתקוע במוספין).

מדקאמר '*בשעת הלל*' - מכלל דבראש השנה ליכא הלל! מאי טעמא?

אמר רבי אבהו: אמרו מלאכי השרת לפני הקדוש ברוך הוא: רבונו של עולם! מפני מה אין ישראל אומרים שירה לפניך בראש השנה וביום הכפורים? אמר להם: אפשר מלך יושב על כסא דין וספרי חיים וספרי מתים פתוחין לפניו וישראל אומרים שירה?

משנה:

שופר של ראש השנה - אין מעבירין עליו את התחום, ואין מפקחין עליו את הגל;

לא עולין באילן, ולא רוכבין על גבי בהמה, ולא שטין על פני המים, ואין חותכין (מפרש בגמרא) אותו, בין בדבר שהוא משום שבות ובין בדבר שהוא משום לא תעשה,

אבל אם רצה ליתן לתוכו מים או יין - יתן (ולא אמרינן קא מתקן מנא).

אין מעכבין את התנוקות מלתקוע, אבל מתעסקין עמהן עד שילמדו.

והמתעסק לא יצא, והשומע מן המתעסק לא יצא.

גמרא:

מאי טעמא?

שופר- עשה הוא, ויום טוב - עשה ולא תעשה, ואין עשה דוחה את לא תעשה ועשה.

לא עולין באילן ולא רוכבין על גבי בהמה [ולא שטין על פני המים]:

השתא דרבנן (איסור תחומין ופיקוח הגל, דליכא למגזר) אמרת לא (לא רוכבין, דאיכא למימר שמא יחתוך זמורה; ועולה באילן, דאיכא למימר שמא יתלוש -), דאורייתא מיבעיא? (ויש גמגום בדבר, ונראה בעיני דלא גרסינן לה;)

זו ואין צריך לומר זו קתני.

(ראש השנה לג,א)

ואין חותכין אותו (אם בא לתקנו) - בין בדבר שהוא משום שבות (- לא בדבר שהוא משום שבות: כלי שאין דרכו לחתוך בו שופרות, כגון מגלא - שרפ"א בלע"ז - דתיקון כלאחר יד הוא, ואין בו אלא משום שבות) ובין בדבר שהוא משום לא תעשה:

משום שבות - מגלא; לא תעשה - סכינא ([הסכין המיוחד] דדרכו בכך, והוי מלאכה גמורה);

השתא משום שבות אמרת לא, 'לא תעשה' מיבעיא?

זו ואין צריך לומר זו קתני.

אבל אם רצה ליתן לתוכו מים או יין יתן:

'*מים או יין*' - אין, מי רגלים לא! מתניתין מני?

אבא שאול היא, דתניא: '*אבא שאול אומר: מים או יין מותר כדי לצחצחו; מי רגלים אסור מפני הכבוד*'.

אין מעכבין את התינוקות מלתקוע (דבעי לחנוכייהו):

הא נשים - מעכבין (דפטורות לגמרי דמצות עשה שהזמן גרמא הוא, וכי תקעי איכא בל תוסיף)? והתניא: '*אין מעכבין לא את הנשים ולא את התינוקות מלתקוע ביום טוב*'!

אמר אביי: לא קשיא: הא רבי יהודה הא רבי יוסי ורבי שמעון, דתניא [ספרא ויקרא - דבורא דנדבה פרשה ב הלכה ב]: '(ויקרא א,ב ושם) *דבר אל בני ישראל* [ואמרת אליהם אדם כי יקריב מכם קרבן לה' מן הבהמה מן הבקר ומן הצאן תקריבו את קרבנכם] וכתיב בההוא ענין [ויקרא א,ד] וסמך ידו [על ראש העלה ונרצה לו לכפר עליו]) *- בני ישראל סומכין ואין בנות ישראל סומכות - דברי רבי יהודה; רבי יוסי ורבי שמעון אומרים: נשים סומכות – רשות*' (אלמא אף על גב דפטרינהו קרא - ליכא איסורא, והוא הדין למצות עשה שהזמן גרמא).

אבל מתעסקין בהם עד שילמדו:

אמר רבי אלעזר: אפילו בשבת.

תניא נמי הכי: '*מתעסקין בהן עד שילמדו, אפילו בשבת, ואין מעכבין התינוקות מלתקוע בשבת - ואין צריך לומר ביום טוב*'.

הא גופא קשיא: אמרת '*מתעסקין בהן עד שילמדו ואפילו בשבת*', אלמא לכתחלה אמרינן "תקעו", והדר תנא '*אין מעכבין*' - עכובא הוא דלא מעכבין, הא לכתחלה לא אמרינן "תקעו"!?

לא קשיא: כאן

(ראש השנה לג,ב)

בקטן שהגיע לחינוך (מתעסקין בהן שילמדו, וכל שכן שאין מעכבין), כאן בקטן שלא הגיע לחינוך.

והמתעסק לא יצא:

(מתעסק הוא דלא, שאינו מתכוין לתקיעה, ואפילו דלאו מצוה אלא מנבח נבוחי, או שהיה נופח בשופר ועלתה בידו תקיעה) - הא תוקע לשיר (אבל תוקע לשיר, שמתכוין לתקיעה בעלמא -) יצא? לימא מסייע ליה לרבא, דאמר רבא 'התוקע לשיר יצא'?

דלמא 'תוקע לשיר' נמי 'מתעסק' קרי ליה.

והשומע מן המתעסק לא יצא:

אבל השומע מן המשמיע לעצמו - מאי? יצא? לימא תיהוי תיובתיה דרבי זירא, דאמר ליה רבי זירא לשמעיה: "איכוון ותקע לי"?

דלמא איידי דתנא רישא 'מתעסק' תנא סיפא נמי 'מתעסק' (ולעולם השומע מן המשמיע לעצמו שלא נתכוון להוציא את השומעין לא יצא).

משנה:

סדר תקיעות: שלש (אחת למלכיות ואחת לזכרונות ואחת לשופרות) של שלש שלש (תקיעה ותרועה ותקיעה לכל אחת ואחת);

שיעור תקיעה - כשלש תרועות; שיעור תרועה - כשלש יבבות (שלש קולות בעלמא כל שהוא);

תקע בראשונה (פשוטה שלפני התרועה תקע כדרכה), ומשך בשניה (תקיעה של אחר התרועה, משך) כשתים (לצאת בה ידי שתים: שהיה צריך לעשות זו פשוטה שלאחריה דמלכיות ופשוטה שלפניה דזכרונות) - אין בידו אלא אחת (דפסוקי תקיעה אחת לשתים לא מפסקינן).[[2]](#footnote-2)

מי שבירך (התפלל תפילת מוספין ובירך תשעה ברכות) ואחר כך נתמנה לו שופר - תוקע ומריע ותוקע שלש פעמים (תוקע ומריע ותוקע בשביל מלכיות וכן בשביל זכרונות וכן בשביל שופרות);

כשם ששליח צבור חייב - כך כל יחיד ויחיד חייב.

רבן גמליאל אומר: שליח צבור מוציא את הרבים ידי חובתן.

גמרא:

והתניא '*שיעור תקיעה כתרועה*'?

אמר אביי: תנא דידן קא חשיב תקיעה דכולהו בבי ותרועות דכולהו בבי (והכי קאמר: שיעור שלש תקיעות כשלש התרועות); תנא ברא קא חשיב חד בבא ותו לא (שיעור התקיעה כשיעור התרועה, ותרוייהו חדא מילתא אמרי).

שיעור תרועה כשלש יבבות:

והתניא: '*שיעור תרועה - כשלשה שברים*' (שברים ארוכים מיבבות!)?

אמר אביי: בהא ודאי פליגי (אף על גב דאוקימנא דברישא לא פליגי - על כרחך בהא סיפא פליגי, דלית לשנויי בה מידי, והיינו פלוגתא), דכתיב [במדבר כט,א: ובחדש השביעי באחד לחדש מקרא קדש יהיה לכם כל מלאכת עבדה לא תעשו] יום תרועה יהיה לכם, ומתרגמינן 'יום יבבא יהא לכון' (תרועה - יבבה), וכתיב באימיה דסיסרא (ובאימיה דסיסרא כתיב נמי האי לישנא 'ותיבב') (שופטים ה,כח) בעד החלון נשקפה ותיבב אם סיסרא [בעד האשנב מדוע בשש רכבו לבוא מדוע אחרו פעמי מרכבותיו] - מר (מאן דאמר שברים) סבר גנוחי גנח (כאדם הגונח מלבו כדרך החולים שמאריכין בגניחותיהן), ומר סבר ילולי יליל (כאדם הבוכה ומקונן קולות קצרים סמוכין זה לזה).

תנו רבנן [ספרא אמור פרשתא יא יא הלכה ו]: 'מנין שבשופר?

תלמוד לומר: (ויקרא כה,ט) והעברת שופר תרועה [בחדש השבעי בעשור לחדש ביום הכפרים תעבירו שופר בכל ארצכם];

אין לי אלא ביובל, בראש השנה מנין?

תלמוד לומר 'בחדש השביעי'; שאין תלמוד לומר 'בחדש השביעי', ומה תלמוד לומר 'בחדש השביעי'? - שיהיו כל תרועות של חדש שביעי זה כזה.

[ספרא אמור פרשתא יא יא הלכה ז] ומנין שפשוטה לפניה?

תלמוד לומר 'והעברת שופר תרועה'.

ומנין שפשוטה לאחריה?

תלמוד לומר 'תעבירו שופר'.

[ספרא אמור פרשתא יא יא הלכה ח] ואין לי אלא ביובל, בראש השנה מנין?

תלמוד לומר 'בחדש השביעי',

(ראש השנה לד,א)

שאין תלמוד לומר 'בחדש השביעי' (דהא כתב לן בכמה מקומות דיום הכפורים בחדש השביעי הוא, והכא - יום הכפורים כתיב), ומה תלמוד לומר 'בחדש השביעי'? - שיהו כל תרועות החדש השביעי זה כזה.

[ספרא אמור פרשתא יא יא הלכה ט] ומנין לשלש של שלש שלש (מנין דהנך פשוטה לפניה ולאחריה ותרועה באמצע עבדינן תלתא זימני: למלכיות חדא, ולזכרונות חדא, ולשופרות חדא)?

תלמוד לומר (תרועה תלתא זימני לכל אחת פשוטה לפניה ופשוטה לאחריה): [ויקרא כה,ט] 'והעברת (פשוטה משמע: העברת קול אחד [## נראה מדמיון "הברה" ל"העברה"]) שופר תרועה [בחדש השבעי בעשור לחדש] ביום הכפרים תעבירו (הרי העברה תחילה וסוף, ותרועה כתיבא בינתים) [שופר בכל ארצכם] [ויקרא כג,כד: דבר אל בני ישראל לאמר בחדש השביעי באחד לחדש יהיה לכם] שבתון זכרון תרועה [מקרא קדש] [במדבר כט,א: ובחדש השביעי באחד לחדש מקרא קדש יהיה לכם כל מלאכת עבדה לא תעשו] יום תרועה יהיה לכם.

ומנין ליתן את האמור של זה בזה ושל זה בזה (לפי ששלש תרועות הללו לא נאמרו במקום אחד: שהשתים נאמרו בר"ה והאחת ביובל, מנין ליתן האמורות בראש השנה ביובל וליתן האמורה ביובל בראש השנה, שיהו כאן וכאן שלש)?

תלמוד לומר 'שביעי' 'שביעי' לגזירה שוה (נאמר בראש השנה 'בחדש השביעי' ונאמר ביובל 'והעברת שופר תרועה בחדש השביעי');

*הא כיצד? שלש שהן תשע: שיעור תקיעה כתרועה, שיעור תרועה כשלשה שברים*'.

האי תנא מעיקרא מייתי לה בהיקישא (ללמוד זה מזה [לעיל]: *מניין שבשופר ופשוטה לפניה ולאחריה*? גמר ראש השנה מיובל בהיקישא, דאין תלמוד לומר בחדש השביעי אלא להקיש כל תרועות של חדש השביעי שיהו שוות) והשתא מייתי לה בגזירה שוה (ליתן האמור של זה בזה - הא נמי תיתי בהיקישא, דאי כדכתיבן שיהו שתים בראש השנה ואחת ביובל - אין תרועות של חדש השביעי שוות)!?

הכי קאמר: אי לאו גזירה שוה (אי לא נאמרה גזירה שוה זו למשה מסיני לדונה) - הוה מייתינא לה בהיקישא (הייתי מביא הכל בהיקישא, כלומר מעצמו); השתא דאתיא גזירה שוה - היקישא לא צריך.

והאי תנא מייתי לה (שתהא פשוטה לפניה ופשוטה לאחריה) בגזירה שוה ממדבר, דתניא [ספרי במדבר פסקא עג]: '(במדבר י,ה) ותקעתם תרועה [ונסעו המחנות החנים קדמה] - תקיעה בפני עצמה ותרועה בפני עצמה (דלא תימא חדא היא, והכי קאמר: היו תוקעין תרועה, אלא הכי קאמר: ותקעתם תקיעה ואחריה הריעו תרועה);

אתה אומר תקיעה בפני עצמה ותרועה בפני עצמה - או אינו אלא תקיעה ותרועה אחת היא (והכי קאמר: היו תוקעין תרועה)?

כשהוא אומר (במדבר י,ז) ובהקהיל את הקהל תתקעו ולא תריעו (מכלל דבמסעות 'תתקעו' 'ותריעו' קאמר, ותרועה לא קרי לה 'תקיעה') - הוי אומר (על כרחך) תקיעה בפני עצמה ותרועה בפני עצמה.

ומנין שפשוטה לפניה?

תלמוד לומר: (במדבר י,ה) ותקעתם (והדר) תרועה [ונסעו המחנות החנים קדמה].

ומנין שפשוטה לאחריה?

תלמוד לומר [במדבר י,ו: ותקעתם תרועה שנית ונסעו המחנות החנים תימנה] תרועה יתקעו [למסעיהם].

רבי ישמעאל בנו של רבי יוחנן בן ברוקא אומר: אינו צריך! הרי הוא אומר [שם] 'ותקעתם תרועה שנית', שאין תלמוד לומר 'שנית' (שכבר אמר ותקעתם תרועה ונסע מחנה פלוני; כי הדר אמר 'ותקעתם תרועה ונסע מחנה פלוני' - פשיטא דשנית היא), ומה תלמוד לומר 'שנית'? - זה בנה אב שכל מקום שנאמר 'תרועה' - תהא תקיעה שניה לה (והכי קאמר: ותקעתם תקיעה שנית לתרועה);

אין לי אלא במדבר, בראש השנה מנין?

תלמוד לומר 'תרועה' 'תרועה' לגזירה שוה.

ושלש תרועות נאמרו בראש השנה:

[ויקרא כג,כד: דבר אל בני ישראל לאמר בחדש השביעי באחד לחדש יהיה לכם] שבתון זכרון תרועה [מקרא קדש],

[במדבר כט,א: ובחדש השביעי באחד לחדש מקרא קדש יהיה לכם כל מלאכת עבדה לא תעשו] יום תרועה [יהיה לכם],

(ויקרא כה,ט) והעברת שופר תרועה [בחדש השבעי בעשור לחדש ביום הכפרים תעבירו שופר בכל ארצכם], ושתי תקיעות לכל אחת ואחת, מצינו למדין שלש תרועות ושש תקיעות נאמרו בראש השנה: שתים מדברי תורה ואחת מדברי סופרים: (תרי קראי דרוש למניינא, כדקתני ואזיל:)'שבתון זכרון תרועה' 'והעברת שופר תרועה' - מדברי תורה (כלומר מכאן נלמוד שתים), 'יום תרועה יהיה לכם' - לתלמודו הוא בא (לא תדרשיה למניינא, שהרי לתלמודו הוא בא: מופנה לגזירה שוה שדרש '*'תרועה' 'תרועה' לגזירה שוה*', אלא סופרים אמרוה כדי להשוות מלכיות וזכרונות ושופרות לתקיעותיהן).

רבי שמואל בר נחמני אמר רבי יונתן: אחת מדברי תורה ושתים מדברי סופרים 'והעברת שופר תרועה' מדברי תורה, 'שבתון זכרון תרועה' ו'יום תרועה יהיה לכם' - לתלמודו הוא בא.

מאי 'לתלמודו הוא בא' (בשלמא חד לגזירה שוה, אידך למאי)?

מיבעי ביום ולא בלילה.

ואידך - ביום ולא בלילה מנא ליה?

נפקא ליה מ'ביום הכפורים';

אי מ'ביום הכפורים' יליף - נגמור נמי מיניה לפשוטה לפניה ופשוטה לאחריה?

'והעברת'- 'תעבירו' לא משמע להו (למדרש מיניה פשוטה לפניה).

אלא מאי דרשי בהו?

'והעברת' - כדרב מתנא, דאמר רב מתנא: 'והעברת' - דרך העברתו (למעוטי הפכו ותקע בו, כדאמרן (ראש השנה דף כז));

'תעבירו' - דקאמר רחמנא נעבריה ביד (ואי לאו דהדר כתביה - לא הוה משתמע 'תעבירו' לשון תקיעה).

ואידך דרב מתנא?

מדשני בדיבוריה; 'תעבירו' - ביד לא מצית אמרת, דגמר עברה עברה ממשה: כתיב הכא 'והעברת שופר תרועה' וכתיב התם (שמות לו,ו) ויצו משה ויעבירו קול במחנה [לאמר איש ואשה אל יעשו עוד מלאכה לתרומת הקדש ויכלא העם מהביא] - מה להלן בקול אף כאן בקול.

ולהאי תנא דמייתי לה ממדבר - אי מה להלן חצוצרות אף כאן חצוצרות?

תלמוד לומר: (תהלים פא,ד) תקעו בחדש שופר בכסה ליום חגנו: אי זהו חג שהחדש מתכסה בו? - הוי אומר זה ראש השנה, וקאמר רחמנא שופר.

אתקין רבי אבהו בקסרי: תקיעה שלשה שברים תרועה תקיעה.

מה נפשך: אי ילולי יליל - לעביד תקיעה תרועה ותקיעה, ואי גנוחי גנח - לעביד תקיעה שלשה שברים ותקיעה!?

מספקא ליה אי גנוחי גנח אי ילולי יליל (ועבד תרווייהו).

מתקיף לה רב עוירא: ודלמא ילולי הוה (ואין לנו שברים) וקא מפסיק שלשה שברים (ד'תקיעה שברים' דקשר"ק דרבי אבהו) בין תרועה לתקיעה (בין תקיעה ראשונה לתרועה, ואין כאן פשוטה לפניה)?

דהדר עביד תקיעה תרועה ותקיעה.

מתקיף לה רבינא: ודלמא גנוחי הוה (ואין לך לעשות תרועות יבבות) וקא מפסקא תרועה בין שברים לתקיעה (לפשוטה שלאחריה)?

דהדר עביד תרועה שברים תרועה.

אלא רבי אבהו מאי אתקין? אי גנוחי גנח - הא עבדיה, אי ילולי יליל הא עבדיה!

מספקא ליה דלמא גנח ויליל.

אי הכי ליעבד נמי איפכא: תקיעה תרועה שלשה שברים ותקיעה, דלמא יליל וגנח!?

סתמא דמילתא, כי מתרע באיניש מילתא, ברישא גנח (גניחות ארוכות קומפלייני"א בלע"ז) והדר יליל (ריצידי"ר בלע"ז).

תקע בראשונה ומשך בשניה כשתים:

אמר רבי יוחנן: שמע

(ראש השנה לד,ב)

תשע תקיעות (תרועות נמי קאמר) בתשע שעות ביום - יצא.

תניא נמי הכי: '*שמע תשע תקיעות בתשע שעות ביום - יצא. מתשעה בני אדם כאחד [לא] יצא* ('לא יצא' - תרי קלי לא משתמעי; כך פירושה לפי מה שכתוב בספרים; **ולאו מלתא היא**, דהא אוקימנא (ר"ה דף כז) תרי קלי מתרי גברי משתמעי! והכי גרסינן לה בתוספתא [תוספתא מסכת ראש השנה (ליברמן) פרק ב הלכה טו]: '*מתשעה בני אדם כאחד יצא, ואפילו בסירוגין ואפילו כל היום כולו'*)*, תקיעה מזה ותרועה מזה - יצא* (ולא גרסינן 'תקיעה מזה ותרועה מזה יצא' - דהיינו רישא! ואי גרסינן לה - הכי הוא דגרסינן: מתשעה בני אדם כאחד - תקיעה מזה ותרועה מזה - יצא, ואפי' בסירוגין כו')*, ואפילו בסירוגין, ואפילו כל היום כולו*'.

ומי אמר רבי יוחנן הכי? והאמר רבי יוחנן משום רבי שמעון בן יהוצדק:

בהלל ובמגילה - אם שהה (בסירוגו כדי לגמור את כולו חוזר) כדי לגמור את כולה חוזר לראש!

לא קשיא, הא דידיה הא דרביה.

ודידיה לא? והא רבי אבהו הוה שקיל ואזיל בתריה דרבי יוחנן, והוה קרי קריאת שמע; כי מטא למבואות מטונפות אישתיק. בתר דחליף אמר ליה: מהו לגמור? אמר לו: אם שהית כדי לגמור את כולה - חזור לראש.

הכי קאמר ליה: לדידי לא סבירא לי (מה שהפסקת; דאית ליה לרבי יוחנן במסכת ברכות (דף כד,ב) היה קורא קריאת שמע והגיע למבואות מטונפות - מניח ידו על פיו וקורא, ולא סבירא לי נמי דמשום שהה יהא צריך לחזור); לדידך, דסבירא לך (ואתה חולק עלי בשתיהן; דכיון דקא בעית 'מהו לגומרה' - מכלל דסבירא לך סירוגין מעכבי קרייה, ומבעיא לך בכמה הוי סירוגין), אם שהית כדי לגמור את כולה חזור לראש.

תנו רבנן: '*תקיעות - אין מעכבות זו את זו; ברכות* (וברכות דעלמא, כגון תעניות) *- אין מעכבות זו את זו* (אם בירך ולא תקע)*; תקיעות וברכות של ראש השנה ושל יום הכפורים מעכבות*'.

מאי טעמא?

אמר רבה: אמר הקדוש ברוך הוא: אמרו לפני בראש השנה מלכיות זכרונות ושופרות: מלכיות כדי שתמליכוני עליכם, זכרונות כדי שיבא לפני זכרוניכם לטובה; ובמה? בשופר!

מי שבירך ואחר כך נתמנה לו שופר תוקע ומריע ותוקע:

טעמא דלא הוה ליה שופר מעיקרא, הא הוה ליה שופר מעיקרא - כי שמע להו, אסדר ברכות שמע להו!

רב פפא בר שמואל קם לצלויי, אמר ליה לשמעיה: כי נהירנא לך (לסימן שסיימתי הברכה) - תקע לי.

אמר ליה רבא: לא אמרו אלא בחבר עיר (חבורת צבור; אבל יחיד - מברך את כולו ואחר כך תוקע תשע תקיעות).

תניא נמי הכי: '*כשהוא שומען - שומען על הסדר ועל סדר ברכות; במה דברים אמורים? - בחבר עיר, אבל שלא בחבר עיר - שומען על הסדר ושלא על סדר ברכות.*

*ויחיד שלא תקע חבירו תוקע לו; ויחיד שלא בירך אין חבירו מברך עליו. ומצוה בתוקעין יותר מן המברכין.*

*כיצד? שתי עיירות באחת תוקעין ובאחת מברכין - הולכין למקום שתוקעין, ואין הולכין למקום שמברכין'.*

פשיטא! הא דאורייתא הא דרבנן!

לא, צריכא דאף על גב דהא ודאי והא ספק (ודאי הוא לו שאם ילך אצל המברכין ימצא שם עשרה ויתפלל שליח צבור ויוציאנו ידי חובתו, ואם ילך אצל התוקעין שמא כבר עמדו והלכו לביתם).

כשם ששליח צבור חייב כך כל יחיד ויחיד וכו':

תניא: 'אמרו לו לרבן גמליאל: לדבריך - למה צבור מתפללין (בלחש)?

אמר להם: כדי להסדיר שליח צבור תפלתו.

אמר להם רבן גמליאל: לדבריכם, למה שליח צבור יורד לפני התיבה?

אמרו לו: כדי להוציא את שאינו בקי.

אמר להם: כשם שמוציא את שאינו בקי כך מוציא את הבקי'.

אמר רבה בר בר חנה אמר רבי יוחנן: מודים חכמים לרבן גמליאל (אחר שנחלקו חזרו והודו); ורב אמר עדיין היא מחלוקת.

שמעה [רבי] חייא בריה דרבה בר נחמני, אזל אמרה לשמעתא קמיה דרב דימי בר חיננא, אמר ליה (רבי חייא לרב דימי): הכי אמר רב: עדיין היא מחלוקת.

אמר ליה: רבה בר בר חנה נמי (דמריה דשמעתא הוא) הכי קאמר (שנחלקו על רבן יוחנן כשאמר כן): כי אמר רבי יוחנן להא שמעתא - אפליג עליה ריש לקיש ואמר 'עדיין היא מחלוקת'.

ומי אמר רבי יוחנן הכי? והאמר רבי חנה ציפוראה אמר רבי יוחנן: 'הלכתא כרבן גמליאל', הלכתא - מכלל דפליגי!?

(ראש השנה לה,א)

כי סליק רבי אבא מימי (שהפליג בספינה לים וחזר), פירשה: מודים חכמים לרבן גמליאל בברכות של ראש השנה ושל יום הכפורים (לקמן מפרש מאי שנא הני), ו'הלכה מכלל דפליגי' - בברכות דכל השנה.

איני! והאמר רבי חנה ציפוראה אמר רבי יוחנן: הלכה כרבן גמליאל בברכות של ראש השנה ושל יום הכפורים!

אלא אמר רב נחמן בר יצחק: מאן '*מודים*' (לו בברכות של ראש השנה ויום הכפורים)? רבי מאיר; והלכה מכלל דפליגי (דקאמר רבי יוחנן 'הלכה כרבן [גמליאל] בהך', דמשמע מכלל דעמדו במחלוקתן) - רבנן (שאר החכמים חוץ מרבי מאיר), דתניא: '*ברכות של ראש השנה ושל יום הכפורים - שליח ציבור מוציא הרבים ידי חובתן, דברי רבי מאיר; וחכמים אומרים: כשם ששליח צבור חייב כך כל יחיד ויחיד חייב*'.

מאי שנא הני?

אילימא משום דנפישי קראי (דאיכא דמוספי ראש השנה וראש חודש ומלכיות וזכרונות ושופרות) - והאמר רב חננאל אמר רב: כיון שאמר 'ובתורתך כתוב לאמר' (כלומר כיון שאמר 'נעשה ונקריב לפניך כמצות רצונך כמו שכתבת עלינו בתורתך') שוב אינו צריך (לומר מקראות המוספין)!

אלא משום דאוושי ברכות (שהרי כאן תשע וארוכות ומטעות דאין הכל בקיאין בהן). (ורבותי מפרשין להא דרב חננאל במלכיות וזכרונות ושופרות; וקשיא לי: הא דלא כרבנן ולא כרבי יוחנן בן נורי, דתנן (לעיל דף לב,א) *אין פוחתין מעשרה מלכיות* וכו'.)

גופא: אמר רב חננאל אמר רב: כיון שאמר 'ובתורתך כתוב לאמר' - שוב אינו צריך. סבור מינה: הני מילי ביחיד, אבל בצבור - לא.

אתמר אמר רבי יהושע בן לוי: אחד יחיד אחד צבור: כיון שאמר 'ובתורתך כתוב לאמר' שוב אינו צריך.

אמר רבי אלעזר: לעולם יסדיר אדם תפלתו ואחר כך יתפלל.

אמר רבי אבא: מסתברא מילתיה דרבי אלעזר בברכות של ראש השנה ושל יום הכפורים ושל פרקים, אבל דכל השנה - לא.

איני! והא רב יהודה מסדר צלותיה ומצלי!

שאני רב יהודה: כיון דמתלתין יומין לתלתין יומין (שהיה מחזר תלמודו כל שלשים יום) הוה מצלי - כפרקים דמי.

אמר רב אחא בר עוירא אמר רבי שמעון חסידא: פוטר היה רבן גמליאל אפילו עם שבשדות (ששליח צבור מוציאם); ולא מיבעיא הני דקיימי הכא, אדרבה: הני אניסי הני לא אניסי, דתני אבא בריה דרב בנימין בר חייא: עם שאחורי כהנים אינן בכלל ברכה (ואף על פי שעם שבשדות בכלל ברכה - הני דמצו למיתי קמי כהנים ויפנו כהנים אליהם ויברכום והם לא באו - אינן בכלל ברכה)!

אלא כי אתא רבין אמר רבי יעקב בר אידי אמר רבי שמעון חסידא: לא פטר רבן גמליאל אלא עם שבשדות; מאי טעמא? משום דאניסי במלאכה, אבל בעיר - לא (משום דלא אניסי ויכולין להסדיר תפילתן)!

הדרן עלך יום טוב וסליקא לה מסכת ראש השנה!

1. לא כתוספתא מעשר שני פרק ה משנה י: כרם רבעי עולה לירושלים מהלך יום לכל צד; במה דברים אמורים? - בכרם שיש בו חמשה גפנים, אבל כרם שאין בו ה' גפנים ושאר כל האילן - הרי זה נפדה סמוך לחומה;

רבן שמעון בן גמליאל אומר: אחד כרם שיש בו חמשה גפנים ואחד כרם שאין בו חמשה גפנים, הרי זה עולה לירושלים ומחלק הימנו לשכיניו ולקרוביו ולמיודעיו ומעטר בו את השוק;

אמר רבי שמעון: אין בזה עיטור השוק, אלא פודהו בשער הזול ודמיו נאכל כמעשר שני;

משחרב הבית - בית דין הראשון לא אמרו בו כלום; בית דין האחרון גזרו שיהא זה נפדה סמוך לחומה; מעשה ברבי אליעזר שהיה לו כרם בצד כפר טבי במזרח [ולא רצה לפדותו; אמרו תלמידיו רבי! משגזרו [שיהא זה נפדה סמוך לחומה [אתה צריך לפדותו]!

עמד רבי אליעזר ובצרו ופדאו, ושאר כל האילן [נטע רבעי] כמעשר שני. [↑](#footnote-ref-1)
2. במשנה "סדר תקיעות" (ל"ג:) כתוב "שלוש של שלוש שלוש" והכוונה היא שתוקעים תר"ת אחד למלכויות, תר"ת אחד לזכרונות ותר"ת אחד לשופרות. דהיינו; תשע קולות סך הכל (ראה רש"י ור"ח וכן פירוש המשנה לרמב"ם). לאור הספק של רבי אבהו תקנו לתקוע לכל אחד תשר"ת, תש"ת ותר"ת שכן לא היה ברור מהי תרועה האם היא "שברים תרועה", "שברים" או "תרועה" וכך אנו עושים היום. והמנהג הרווח בתקופת הראשונים היה לעשות תשר"ת למלכויות, תש"ת לזכרונות ותר"ת לשופרות (ראה רי"ף דף י: בדפי הרי"ף, וראה בעל המאור ומלחמות ה' שם ועיין גם תוס' ד"ה "שיעור" דף ל"ג:, את תקנת ר"ת ובר"ן על הרי"ף). וניתן ללמוד תשובה זו גם מדברי המהרש"א דף ג: בדפי המהרש"א בעמודה השניה למטה שכותב כי קודם תקנת רבי אבהו היו תוקעין "רק תר"ת למלכויות ותר"ת לזכרונות ותר"ת לשופרות".

תירוץ זה הינו מאחד מחברי לנסיעה ברכבת.

אשר לשאלה של הברכות שבין מלכויות לזכרונות יש את ברכת מלכויות - כתוב במפורש שאם ברכו בעיר אחת ותקעו בעיר שניה יצאו ידי חובה (דף ל"ד:) ולמרות שכתוב שם "תקיעות וברכות של ר"ה ושל יוה"כ מעכבות זו את זו" אומר תוס' ד"ה "שיעור" דף ל"ג: שהכוונה שהברכות מעכבות זו את זו והתקיעות מעכבות זו את זו, אך אין הברכות מעכבות התקיעות; וראה גם ר"ן על הרי"ף דף י"א: בדפי הרי"ף ד"ה "תנו" עד ד"ה "ודאמרינן". **והחידוש ברש"י שגם ללא הברכות נקראות התקיעות הרצופות וללא הברכות מלכויות, זכרונות ושופרות. וזה כבר התירוץ שלך, בעיבוד קל.**

[הערה מבני משה שיחי': מה פירוש ברש"י: 'לפי שהיה צריך לתקוע כאן שתי תקיעות רצופות: אחת לפשוטה לאחריה **דמלכיות**, ואחת לפשוטה לפניה **דזכרונות**' אנו מדברים ברצף של תקיעות, או מלכיות או זכרונות, אך בודאי לא בין מלכיות לזכרונות!? נראה שרש"י מחשב בצורה זאת: בכל תשע קולות שתוקעים, בכל פעם השלש הראשונות הן למלכויות, השלש השניות הן לזכרונות והשלש האחרונות הן לשופרות!] [↑](#footnote-ref-2)